b'\n_START_ARTICLE_\nMaciej Szyma\xc5\x84ski\n_START_SECTION_\n\xc5\xbdivotopis\n_START_PARAGRAPH_\nGodine 1981. diplomirao i magistrirao slavistiku na \xc5\xa0leskom sveu\xc4\x8dili\xc5\xa1tu. Godine 1982. zaposlio se u knji\xc5\xbenici Nacionalnog zavoda Ossoli\xc5\x84skih u Wroc\xc5\x82awu, a poslije u Institutu slavistike Poljske._NEWLINE_Od 1992. godine povezan je s Ministarstvom vanjskih poslova. Od 1998. do 2002. je bio veleposlanik Republike Poljske u Sloveniji, a od 1998. do 2001. bio je akreditiran i u Bosni i Hercegovini. Nakon toga radio je kao na\xc4\x8delnik Odjela za putne isprave i vize, a zatim je postao zamjenik ravnatelja Uprave za konzularne poslove i poljsku dijasporu , pa njezin ravnatelj. Od 2005. do 2009. je bio veleposlanik Republike Poljske u Srbiji i Crnoj Gori (od 2006. u Srbiji). Nakon preuzeo je du\xc5\xbenost ravnatelja Uprave za suradnju s poljskom dijasporom. Od 2013. do 2017. je bio veleposlanik Republike Poljske u Hrvatskoj. Godine 2018. bio je glavni tajnik slu\xc5\xbebe vanjskih poslova. Godine 2019. je postao veleposlanik u Bugarskoj._NEWLINE_Dodijeljeno mu je odlikovanje Order Polonia Restituta 5. reda (2011.) i za razvijanje dobrih odnosa izme\xc4\x91u Republike Hrvatske i Republike Poljske Red kneza Branimira s ogrlicom (2017.)._NEWLINE_Govori poljski, engleski, hrvatski, ruski.'